Document ID: 32008R0148

32008R0148
L 046/9
SLUŽBENI LIST EUROPSKE UNIJE
20.02.2008.
UREDBA KOMISIJE (EZ) br. 148/2008
od 20. veljače 2008.
o izmjeni uredaba (EZ) br. 900/2007 i 1060/2007 kako bi se pojasnio status odredišta koja nemaju pravo na izvozne subvencije pri izvozu šećera
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 318/2006 od 20. veljače 2006. o zajedničkoj organizaciji tržišta u sektoru šećera (1), a posebno njezin članak 40. stavak 1. točku (g) i članak 40. stavak 2. točku (d),
budući da:
(1)
Članak 1.Uredbe Komisije (EZ) br. 900/2007 od 27. srpnja 2007. o stalnom pozivu na podnošenje ponuda za određivanje subvencija za izvoz bijelog šećera šećer do kraja tržišne godine 2007./2008. (2) i članak 1. Uredbe Komisije (EZ) br. 1060/2007 od 14. rujna 2007. o otvaranju stalnog poziva na podnošenje ponuda za preprodaju radi izvoza šećera koji drže belgijske, češke, irske, španjolske, talijanske, mađarske, slovačke i švedske interventne agencije (3) otvaraju stalne pozive na podnošenje ponuda za sva odredišta osim Andore, Gibraltara, Ceute, Melille, Svete Stolice (Države Grada Vatikana), Lihtenštajna, općina Livigno i Campione d’Italia, Heligolanda, Grenlanda, Farskih Otoka, područja Cipra u kojima Vlada Republike Cipra ne provodi stvarnu kontrolu, Albanije, Hrvatske, Bosne i Hercegovine, Srbije (4), Crne Gore i bivše jugoslavenske republike Makedonije.
(2)
Kako bi se izbjegla kriva tumačenja statusa isključenih odredišta, primjereno je razlikovati treće zemlje, državna područja država članica EU-a koji ne tvore dio carinskog područja Zajednice i europske teritorije za čije vanjske odnose je odgovorna država članica, ali koji ne tvore dio carinskog područja Zajednice.
(3)
Uredbe (EZ) br. 900/2007 i 1060/2007 treba stoga na odgovarajući način izmijeniti.
(4)
Mjere predviđene ovom Uredbom u skladu su s mišljenjem Upravljačkog odbora za šećer,
DONIJELA JE OVU UREDBU:
Članak 1.
U članku 1. Uredbe (EZ) br. 900/2007, stavak 1. zamjenjuje se sljedećim:
„1. Stalni poziv na podnošenje ponuda otvara se kako bi se odredile izvozne subvencije za bijeli šećer obuhvaćen oznakom KN 1701 99 10 za sva odredišta osim:
(a)
trećih zemalja: Andore, Lihtenštajna, Svete Stolice (Države Grada Vatikana), Hrvatske, Bosne i Hercegovine, Srbije (5), Crne Gore, Albanije i bivše jugoslavenske republike Makedonije;
(b)
državnih područja država članica EU-a koji ne tvore dio carinskog područja Zajednice: Farski Otoci, Grenland, Heligoland, Ceuta, Melilla, općine Livigno i Campione d’Italia i područja Republike Cipra u kojima Vlada Republike Cipra ne provodi stvarnu kontrolu;
(c)
europskih teritorija za čije je vanjske odnose odgovorna država članica, ali koji ne tvore dio carinskog područja Zajednice: Gibraltar.
Tijekom razdoblja valjanosti ovog stalnog poziva na podnošenje ponuda iz prvog podstavka, izdaju se djelomični pozivi na podnošenje ponuda.
Članak 2.
U članku 1. Uredbe (EZ) br. 1060/2007, treći podstavak zamjenjuje se sljedećim:
„Odredišta iz prvog podstavka su:
(a)
Andora, Lihtenštajn, Sveta Stolica (Država Grad Vatikan), Hrvatska, Bosna i Hercegovina, Srbija (6), Crna Gora, Albanija i bivša jugoslavenska republika Makedonija;
(b)
državna područja država članica EU-a koja ne tvore dio carinskog područja Zajednice: Farski Otoci, Grenland, Heligoland, Ceuta, Melilla, općine Livigno i Campione d’Italia i područja Republike Cipra u kojima Vlada Republike Cipra ne provodi stvarnu kontrolu;
(c)
europski teritoriji za čije vanjske odnose je odgovorna država članica, ali koji ne tvore dio carinskog područja Zajednice: Gibraltar.
Članak 3.
Ova Uredba stupa na snagu na dan objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 20. veljače 2008.

Labels: 3
17